钦定古今图书集成/方舆汇编/职方典/第1446卷 > 《火烟石》前人
## 钦定古今图书集成/方舆汇编/职方典/第1446卷 > 《火烟石》前人

火烟。隔江双巨石，拾仞壁立江之侧。何处渔翁来收
钓，举刀砍水水为赤。刀尖初刺岩石裂，刀背才翻江
水咽。至今岩石如纸平，挥毫我欲洒沧瀛。摩崖不借
鲁公笔，跪石恐为蟠谿吟。忆昨䠥躄生烦忧，每望沧
海登高丘。横河跨海徒梦想，十洲三神难竟游。即今
系舸且浮沉，坐向岩头招白鸥。白鸥问我谁氏子？岂
亦吕梁观水者。铜柱燕然各有投，何如散发弄扁舟。